Hulle het ons eeu gevorm

duimnael|200px|Nelson Mandela en F.W. de Klerk
duimnael|200px|Hendrik Verwoerd
duimnael|200px|J.H. Pierneef.
duimnael|200px|Nadine Gordimer.
duimnael|regs|200px|Harry Oppenheimer.
duimnael|regs|200px|Helen Suzman.

Hulle het ons eeu gevorm is 'n lys van 100 mense wat die grootste invloed op Suid-Afrika in die 20ste eeu gehad het. Die lys is gebaseer op 'n stemming wat deur Media24 op hulle webportaal aangebied is. Na die sluiting is biografieë oor die eerste 100 persone saamgestel en in boekvorm in beide Afrikaans en Engels gepubliseer.

Daar is twee pa-en-seun pare en twee man-vrou pare in die finale lys, naamlik Ernest en Harry Oppenheimer, Govan en Thabo Mbeki, Nelson en Winnie Mandela, en Walter en Albertina Sisulu.  Dit is interessant dat een van die kandidate op die lys, Andre P Brink, ook die outeur van baie van die biografieë in die boek is.

 Prosedure gevolg 
'n Aanvanklike lys van 120 name is deur die geskiedkundige Trwella Cameron en uitgewer JJ Human saamgestel. Die name van BJ Vorster en Chris Hani is aanvanklik doelbewus uitgelaat. Die publiek wat die webwerf besoek is gevra om te stem en voorstelle in te dien om by die lys te voeg. Uit die voorleggings het die uitgewer bepaal dat beide BJ Vorster en Chris Hani wel op die lys ingesluit sal moet word. Mense wat nie Suid-Afrikaners is nie, maar wat 'n invloed op Suid-Afrika gehad het is ook vir die lys in aanmerking geneem. Tydens die stemming is geen etikette (soos "politikus", "sportpersoon", "aktivis", ens.) saam met die name voorsien nie.

Aanvanklik sou die stemming in Julie 1999 geëindig het,Kies invloedrykste Suid-Afrikaner, Beeld, 27 Julie 1999 maar dit is later verleng tot 31 AugustusMandela gewildste in SA; Tsafendas skop stof in Allan Boesak se oë, Beeld, 6 Augustus 1999 en weer tot in Oktober 1999.http://news.24.com/best100 op Archive.org

Die stemming het plaasgevind op http://news.24.com/best100. Die stem-portaal het ook 'n gespreksforum gehad sodat mense oor die meriete van die kandidate kon redekawel. Lede van die publiek kon ten gunste van 'n kandidaat stem, maar kon ook teen 'n kandidaat stem. Die name op die werf is van skakels voorsien sodat besoekers 'n kort profiel oor die persoon kon lees.

 Kritiek 
Van die kritiek teen die lysVergissing grotesk Internet-kiesers oor rol van taal , Beeld, 11 Januarie 2000 sluit in vrae oor hoekom Gustav Preller nie die lys gehaal het nie, of hoekom staatsmanne soos Hertzog en M.T. Steyn laer as sportmanne soos Gary Player en Danie Craven asook die verhoogkunstenaar Pieter-Dirk Uys gelys is.

 Die lys 
Die name in die boek in volgorde:

 Nelson Mandela – staatsman
 Frederik Willem de Klerk – staatsman
 Hendrik Verwoerd – staatsman
 Chris Barnard – chirurg
 Harry Oppenheimer – besigheidsman
 Jan Smuts – staatsman
 Gary Player – sportman
 Cornelis Jakob Langenhoven – outeur
 Anton Rupert – besigheidsman
 Cecil John Rhodes – besigheidsman
 Danie Craven – sportman
 Desmond Tutu – geestelike
 Daniël Francois Malan – staatsman
 Helen Suzman – politikus
 Louis Botha – staatsman
 N.P. van Wyk Louw – outeur
 John Vorster – staatsman
 JBM Hertzog – staatsman
 Ernest Oppenheimer – besigheidsman
 Steve Biko – aktivis
 Pieter Willem Botha – staatsman
 Raymond Ackerman – besigheidsman
 Chris Hani – politikus
 Breyten Breytenbach – outeur
 Christiaan de Wet – staatsman
 Oliver Tambo – aktivis
 Mohandas Gandhi – aktivis
 Thabo Mbeki – staatsman
 Frederik van Zyl Slabbert – politikus
 Mangosutho Buthelezi – politikus
 Pieter-Dirk Uys – verhoogkunstenaar en satirikus
 Walter Sisulu – politikus
 Alan Paton – outeur
 Cyril Ramaphosa – politikus
 Jacob Hendrik Pierneef – skilder
 Eugène Marais – outeur
 Herbert Baker – ingenieur
 André P. Brink – outeur
 Koos de la Rey – militêre leier
 Beyers Naudé – geestelike
 Joe Slovo – politikus
 Bruce Fordyce – sportman
 Winnie Madikizela-Mandela – aktivis
 Albert Luthuli – politikus
 Mimi Coertse – sanger
 Louis Leipoldt – outeur
 Dimitri Tsafendas – sluipmoordenaar
 Ali Bacher – sportman
 Athol Fugard – toneelskrywer en akteur
 Marthinus Theunis Steyn – staatsman
 Andries Treurnicht – politikus
 Herman Charles Bosman – outeur
 Nadine Gordimer – outeur
 Bram Fischer – prokureur
 Sol Kerzner – besigheidsman
 Olive Schreiner – outeur
 Govan Mbeki – politikus
 Hans Merensky – geoloog
 Alfred Milner – besigheidsman
 Robert Sobukwe – aktivis
 Trevor Huddleston – geestelike
 Helen Joseph – aktivis
 Allan Boesak – geestelike
 Walter Battiss – kunstenaar
 Albertina Sisulu – vrou van politikus
 Albert Hertzog – staatsman (seun van J. B. M. Hertzog)
 Hendrik van der Bijl – industrialis
 Sol Plaatjie – joernalis
 James Stevenson-Hamilton – omgewingspesialis
 Abdullah Ibrahim – musikant
 Frene Ginwala – joernalis
 Phillip Tobias – wetenskaplike
 Irma Stern – skilder
 Nthato Motlana – besigheidsman
 Moses Kotane – fondsinsamelaar
 Hendrik Johannes van Eck – nyweraar
 Richard Ernest van der Ross – historikus
 Oubaas Markötter – sportafrigter
 Mamphela Ramphele – akademikus
 John X Merriman – politikus
 Johannes Gerhardus Strijdom – politikus
 Charles Kohler – boer
 Arnold Theiler – bioloog
 Raymond Dart – paleontoloog
 Percy Qoboza – joernalis
 Ellen Kuzwayo – aktivis
 Amina Cachalia – aktivis
 Taubie Kushlick – teater-entrepreneur, regisseur en aktrise
 Jean Sinclair – aktivis
 Abdullah Abdurrahman – politikus
 August Aimé Balkema – outeur
 Hassan Howa – sportadministrateur
 Sydney Kumalo – verhoogkunstenaar
 Bessie Head – outeur
 Vivian Fitzsimons – herpetoloog
 James Gear – wetenskaplike
 Dulcie Howes – verhoogkunstenaar
 Isie Maisels – prokureur
 Clements Kadalie – aktivis
 Jim Bailey – joernalis

 Sien ook 
 Lys van bekende Suid-Afrikaners

 Verwysings 

*